Kimmo Nurminen

Kimmo Nurminen (s. 5. heinäkuuta 1971 Turussa) on suomalaisen musiikkilehti Suen päätoimittaja. Nurminen on toiminut lehden päätoimittajana tammikuusta 1997 alkaen. Nurmisen aikana Sue on kasvanut pienestä paikallislehdestä Suomen suuripainoksisimmaksi musiikkilehdeksi, jonka painos on nykyisin noin 60 000 (lähteiden 2 ja 3 uutis-sisältö on kotoisin Sue-lehden omasta toimeksiannosta lähetetyistä tiedotteista).

Nurminen on toiminut vuosina 1988-2002 turkulaisen elävän musiikin yhdistyksen, Auran panimo -yhdistyksen organisaattorina sekä vuodesta 1994 alkaen indie-musiikkiin keskittyvän Indie-iltamat -festivaalin tuottajana. Indie-iltamat kokoaa Helsingin Sanomien mukaan suomalaisen "vaihtoehtoeliitin". Viime vuosina nelipäiväiseksi kasvanut, perinteisesti DBTL-tapahtuman aikoihin järjestettävä tapahtuma on järjestetty myös muissa kaupungeissa kuten Helsingissä.

Nurminen on ollut valtakunnallisen Nuori Kulttuuri -musiikki 2007 -raadin jäsenenä palkitsemassa nuoria rock- ja pop-yhtyeitä. Lisäksi Nurminen on toiminut valokuvaajana.

Nurminen on myös DJ-kaksikko The Boys Named Suen toinen osapuoli yhdessä Suen toimituspäällikön Ari Väntäsen kanssa. Kaksikko soittaa pääosin Dynamo-klubilla.

Kimmo Nurmisen veli on kitaristi Olli Nurminen (Xysma, Shake, Trouble Bound Gospel).

Lähteet

Aiheesta muualla
 Suen internet-sivut

Suomalaiset päätoimittajat
Suomalaiset DJ:t
Vuonna 1971 syntyneet
Elävät henkilöt